GeForce'i 10. seeria

GeForce 10 seeria on kuvaadapterite põlvkond Nvidia GeForce’i mudeliseerias, mis järgnes GeForce 900 seeriale. Seeria põhineb Pascali mikroarhitektuuril.
Esimeste videokaartidena seerias kuulutati 6. mail 2016 välja GeForce GTX 1080 ja GeForce GTX 1070, mis muutusid tavakasutajale kättesaadavaks vastavalt 27. mail ja 10. juunil 2016.
18. märtsil 2019 teatas Nvidia, et sama aasta aprillis tuleb 10 seeria (alates GTX 1060 6GB) ning 16 seeria videokaartidele draiveriuuendus, mis võimaldab kasutada DirectX kiirtejälituse tehnoloogiat. Seni oli kiirtejälitus vaid Turingi mikroarhitektuuril põhinevate RTX seeria graafikakaartidel.
Arhitektuur.
Pascali mikroarhitektuur, mis sai nime 17. sajandi prantsuse matemaatiku Blaise Pascali järgi, kuulutati välja 2014. aastal Maxwelli mikroarhitektuuri järeltulijana. 
Esialgu toodeti kiibid ainult TSMC 16 nm FinFET tootmisprotsessiga, kuid hiljem ka Samsungi 14 nm FinFET protsessiga.
Pascali kiipide uuendused (GP10x):.
Nvidia teatas, et Pascal GP100 GPU kasutab ühendatud mälu, NVLinki ja lairiba mälu, mis nelja pinuga võimaldab kuni 16 GB HBM2 mälu.
Tooted.
GeForce GT 1030.
GeForce GT 1030 seeria on odavaima taseme graafikakaardid, mis on ehitatud 14 nm tootmisprotsessiga ning põhinevad GP108 kiibil. Erinevalt enamusest teistest 10 seeria videokaartidest ei toeta GT 1030 NVIDIA Ansel, NVIDIA SLI Ready, NVIDIA G-SYNC-Ready ja NVIDIA GameStream-Ready tehnoloogiaid. 
GT 1030.
Lasti välja 2017. aasta mais.
Videokaardi spetsifikatsioon:
GT 1030 (DDR4).
Lasti välja 12. märtsil 2018. Peamiselt samade parameetritega nagu eelmine versioon, kuid GDDR5 asemel on kasutatud DDR4 mälu. Seetõttu on selle videokaardi jõudlus eelnevast oluliselt madalam. Kasutatud DDR4 mälu läbilaskevõime on vaid 16,80 GB/s, kuid see-eest on voolutarve madalam – 20W. Väiksem on ka pikslite ja tekstuuri täitumuse määr, vastavalt 18,41 GP/s ja 27,6 GT/s.
GeForce GTX 1050.
Selle seeria graafikakaardid põhinevad GP107 kiibil ning on ehitatud 14 nm tootmisprotsessiga. Selle seeria kaardid toetavad juba NVIDIA Ansel, NVIDIA G-SYNC-Ready ja NVIDIA GameStream–Ready tehnoloogiaid.
GTX 1050 2GB.
GT 1050 2GB lasti välja 2016. aasta oktoobris.
Videokaardi spetsifikatsioon:
GTX 1050 3GB.
GTX 1050 3GB lasti välja 2018. aasta mais.
Videokaardi spetsifikatsioon:
GTX 1050 Ti.
GTX 1050 Ti lasti välja 2016. aasta oktoobris ja see on võimsaim GTX 1050 seeria mudel.
Videokaardi spetsifikatsioon:
GeForce GTX 1060.
GeForce GTX 1060 seeria on kesktaseme videokaardid, mis põhinevad olenevalt mudelist kas GP106 või GP104 kiibil ja on ehitatud 16 nm tootmisprotsessiga. GTX 1060 seeria kaardid toetavaid kõiki peamisi Nvidia tehnoloogiaid, välja arvatud NVIDIA SLI Ready. Alates GTX 1060 seeriast toetavad Nvidia 10 seeria graafikakaardid ka virtuaalreaalsust (VR Ready).
GTX 1060 3GB.
GTX 1060 3GB lasti välja 2016. aasta augustis ja põhineb GP106 kiibil.
Videokaardi spetsifikatsioon:
GTX 1060 5GB.
GTX 1060 5GB variant lasti välja 2017. aasta detsembris ja põhineb GP106 kiibil.
Videokaardi spetsifikatsioon:
GTX 1060 6GB.
GTX 1060 6GB oli esimene GTX 1060 seeria videokaart. See lasti välja 2016. aasta juulis ja põhineb GP106 kiibil.
Videokaardi spetsifikatsioon:
GTX 1060 6GB (GDDR5X).
Kõige uuem GTX 1060 seeria videokaart, mis lasti välja 2018. aasta oktoobris. See põhineb GP104 kiibil ning omab teiste GTX 1060 videokaartidega võrreldes rohkem transistore, kokku 7,2 miljardit. GTX 1060 6GB (GDDR5X) kaardi näitajad on peamiselt samad, mis GTX 1060 6GB videokaardil, aga kasutatakse GDDR5X mälu.
GeForce GTX 1070.
GeForce GTX 1070 seeria kaardid põhinevad GP104 kiibil ning on toodetud 16 nm protsessiga. Need videokaardid toetavad kõiki peamiseid Nvidia tehnoloogiaid.
GTX 1070.
GTX 1070 lasti välja 2016. aasta juunis.
Videokaardi spetsifikatsioon:
GTX 1070 Ti.
GTX 1070 Ti on kõrgtaseme videokaart, mis lasti välja 2017. aasta novembris.
Videokaardi spetsifikatsioon:
GeForce GTX 1080.
GeForce GTX 1080 seeriasse kuuluvad kõrgtaseme graafikakaardid, mis on toodetud 16 nm protsessiga. Need kaardid omavad kõikide peamiste Nvidia tehnoloogiate tuge.
GTX 1080.
GeForce GTX 1080 oli esimene GTX 1080 seeria videokaart, mis tuli välja 2016. aasta mais. See videokaart põhineb GP104 kiibil.
Videokaardi spetsifikatsioon:
GTX 1080 Ti.
GTX 1080 Ti on GP102 kiibil põhinev videokaart, mis tuli välja 2017. aasta märtsis. Nvidia väitel on see kaart oma eelkäijast GTX 1080-st kuni 35% kiirem.
Videokaardi spetsifikatsioon:
NVIDIA TITAN X.
TITAN X on entusiastidele mõeldud graafikakiirendi, mis tuli välja 2016. aasta augustis. See videokaart on valmistatud 16 nm protsessiga ning põhineb GP102 kiibil.
Videokaardi spetsifikatsioon:
NVIDIA TITAN Xp.
TITAN Xp on GeForce 10 seeria võimsaim graafikakiirendi. See videokaart on toodetud TITAN X järgi, aga mõningaid detaile on muudetud. TITAN Xp, mis tuli välja 2017. aasta aprillis, põhineb GP102 kiibil ning on valmistatud 16 nm protsessiga. Erinevalt oma eelkäijast TITAN X-ist on sel 28 voogedastuse multiprosessori asemel 30, mille tõttu on kasutatavad rohkemad Nvidia CUDA tuumad. Lisaks sellele on ka mälu kiirem, mis annab kokku peaaegu 550 GB/s läbilaske.
Videokaardi spetsifikatsioon:
Founders Edition.
GeForce 10 seeria välja kuulutades tutvustas Nvidia ka Founders Edition versioone GTX 1060, 1070, 1070 Ti, 1080 ja 1080 Ti kuvaadapteritest. Need videokaardid on ehitatud Nvidia, mitte teiste koostööpartnerite poolt ja neid kasutatakse, et võrrelda teiste koostööpartnerite poolt valmistatud sama toote jõudlust. Founders Edition videokaartidel on alumiiniumist valatud kere, üks jahutusventilaator, aurukambriga jahutus (ainult 1070, 1070 Ti, 1080, 1080 Ti), uuendatud toiteallikas ning uus modifitseeritav tagaplaat (ainult 1070, 1070 Ti, 1080, 1080 Ti). Nvidia on toonud müüki piiratud koguse GTX 1060 Founders Edition kaarte, mis olid saadaval vaid Nvidia kodulehel. Üldiselt on Founders Edition videokaardid kallimad, kui teiste firmade toodetud samad kaardid.